பொட்டை + கண் = பொட்டைக்கண்...பார்க்கும் சக்தியையிழந்த கண்களைப்  பொட்டைக்கண்  என்பார்கள்.. மாவுத்தன் இந்தி மொழி மூலச்சொல் யானையை பராமரிக்கும் நபரை  யானைப்பாகன் என்பர்...யானையை நீர்நிலைகளுக்கு ஓட்டிச்சென்று, குளிக்கவிட்டு, தானும் தேய்த்துக் குளிப்பாட்டி, தேவையறிந்து உணவு கொடுத்து, நோய்நோடி வராமல் காத்து, வந்தால் தேவையான மருந்துகள் கொடுத்து, தன் சேவை மற்றும் அன்பால் யானையை தன் கட்டுப்பாட்டிற்குள் வைத்திருப்பவரே யானைப்பாகன்...நீர்நிலைகள் இல்லாத இடங்களில் யானையின் மீது தண்ணீரைப் பீச்சியடித்து, தேய்த்துக் குளிப்பாட்டுவர்...  வெண் + புரவி : பொருள் = வெள்ளை நிறம் + குதிரை =  வெண்புரவி...குதிரை இனங்களில் முழுவதும் வெள்ளை நிறம் கொண்ட குதிரைகளைக் காண்பது மிக அரிது...இன்றும் உலகில் ஆங்காங்கே காணப்படுகிறது...வெண்ணிறம்/ சாம்பல் நிறக் குதிரையை வெண்புரவி என்பர்...கலாசார ரீதியாக உலகின் அநேக பாரம்பரியங்களின் புராணங்களில் பெரிதும் பேசப்படுகிறது...ஐரோப்பிய நாடுகள்,ஆதி அமெரிக்கர், இரான்,சீனா, கொரியா, ஃபிலிபைன், வியத்னாம் போன்ற இடங்களின் புராணம், கலாசாரத்திலும் பௌத்தம், கிறித்துவம்,இந்து முதலிய மதங்களிலும் வெகுவாகக் குறிப்பிடப்படுகிறது...இந்து மதத்தைப் பொருத்தவரை சூரியனின் தேரை இழுத்துச்செல்லும் ஏழு குதிரைகளும் வெண்புரவிகளே...பண்டைய நாட்களில் பேரரசர்கள் தங்கள் கருவளத்திற்காகவும், அரச ஆதிபத்தியத்திற்காகவும் செய்த அசுவமேத யாகம் என்னும் மதச் சடங்கில்  வெண்ணிறம்/ சாம்பல் நிறக் குதிரையை உயிர்பலிக் கொடுத்தனர்...புராணக்காலத்தில் தேவர்களும் அசுரர்களும் பாற்கடலைக் கடைந்தபோது உச்சைசுரவஸ் (உச்சைஹ்ஸ்ரவஸ்) என்னும் ஏழுதலைகளுடைய வெண்ணிறக் குதிரையும் வெளிவந்தது...இந்தக் குதிரையை தேவர்களின் அரசனான இந்திரன் சிலவேளைகளில் தன் வாகனமாகப் பயன்படுத்தினார் என்றும் மேலும் மற்றுமொரு வெண்புரவியும் சூரியனுக்காக பாற்கடலிலிருந்து தனியாகத் தோன்றியது என்றும் சொல்லப்படுகிறது.... மேலும் இறைவன் திருமால் எடுத்த ஓர் அவதாரமான ஹயக்ரிவர் ஞானத்திற்கும், அறிவுக்குமான அவதாரம்...இந்தத் திருத்தோற்றத்தில் மனித உடலும், வெண்புரவி முகமும் கொண்டு வெண்ணுடையில், வெண் தாமரை மலரின் மேல் அமர்ந்து தரிசனம் கொடுப்பார்...இறைவன் திருமாலின் கடைசி அவதாரமான கல்கி அவதாரத்தின்போது  அவர் வெண்புரவி உருவத்திலோ அல்லது வெண்புரவியின் மீதமர்ந்து ஓட்டியபடியோ தோன்றுவர் என்றுக் கூறப்படுகிறது...   வானில் தெரியும் மதி அதாவது ஆகாசத்தில் காணப்படும் சந்திரன் வான்மதி ஆகும்...பெண்களின் முகத்தையும் மதியோடு (சந்திரனோடு) ஒப்பிட்டு முகமதி என்பர்...ஆதலால் ஆகாசத்திலுள்ள சந்திரன் எனக் குறிப்பாகச் சொல்ல வான்மதி என்னும் சொல் பிரயோகப்படுத்தப்பட்டது...